Diari Oficial de la Generalitat Valenciana


Sumari del DOGV 6572, del 25-07-2011 (2011/8229)

RESOLUCIÓ de 28 de juny de 2011, de la Subsecretaria de la Conselleria d'Educació, Formació i Ocupació, per la qual es fa pública la Resolució dictada en data 23 de juny de 2011, i s'acorda el desistiment a l'adjudicació del contracte de l'expedient CNMY11/EC00D/26. Contractació de l'assegurança de responsabilitat civil del personal docent i no docent de centres públics d'ensenyança no universitària dependents de la Conselleria d'Educació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6572

Data del DOGV
:   25-07-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/8229


Data del document
:   23-06-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

RESOLUCIÓ de 28 de juny de 2011, de la Subsecretaria de la Conselleria d'Educació, Formació i Ocupació, per la qual es fa pública la Resolució dictada en data 23 de juny de 2011, i s'acorda el desistiment a l'adjudicació del contracte de l'expedient CNMY11/EC00D/26. Contractació de l'assegurança de responsabilitat civil del personal docent i no docent de centres públics d'ensenyança no universitària dependents de la Conselleria d'Educació. [2011/8229]  
«El 26 de maig de 2011, es va aprovar l'orde d'inici de l'expedient, per mitjà de procediment obert i tramitació ordinària, per a la contractació, per mitjà de contracte privat, de l'assegurança de responsabilitat civil del personal docent i no docent de centres públics d'ensenyança no universitària dependents de la Conselleria d'Educació.  
  
Mitjançant una resolució de 26 de maig de 2011 es va aprovar l'expedient de contractació indicat per un import de cent quaranta mil euros (140.000 €), i es va procedir al seu anunci en el Diari Oficial de la Comunitat Valenciana amb data 9 de juny de 2011, núm. 6539, i el termini de presentació d'ofertes va finalitzar el dia 24 de juny de 2011, a les 14 hores.  
Amb data 23 de juny de 2011, després de les reiterades consultes formulades per empreses del sector de l'assegurança interessades en la licitació, es detecta l'omissió en els plecs de clàusules administratives particulars i en els plecs de prescripcions tècniques de determinades dades imprescindibles i necessàries per a la formulació correcta de les pliques corresponents, per la qual cosa, considerant el que disposa l'article 139 de la Llei 30/2007, de 30 d'octubre de 2007, de Contractes del Sector Públic, on es regulen els supòsits de desistiment del procediment d'adjudicació per l'administració, fundat en una infracció no esmenable de les normes de preparació del contracte o de les reguladores del procediment d'adjudicació.  
En conseqüència, resulta imprescindible la preparació i nova aprovació d'un plec tècnic que complisca amb els requisits referenciats, per la qual cosa, prèviament s'ha de desistir del present procediment d'adjudicació.  
En virtut de les facultats conferides per l'article 28.1 de la Llei 5/1983, de 30 de desembre, del Consell, resolc:  
  
Primer. Acordar el desistiment de l'adjudicació del contracte de l'expedient CNMY11/EC00D/26, per a la contractació de l'assegurança de responsabilitat civil del personal docent i no docent de centres públics d'ensenyança no universitària dependents de la Conselleria d'Educació.   
  
Segon. Procedir a la devolució de la documentació presentada per les empreses licitadores, una vegada acabat el termini de presentació d'ofertes.  
  
Tercer. Alliberar el crèdit retingut per a l'expedient.  
  
Quart. Donar publicitat d'este acord en la plataforma de contractació de la Generalitat i en el Diari Oficial de la Comunitat Valenciana.  
  
Esta resolució posa fi a la via administrativa. Cal notificar-ho als interessats i advertir-los que contra esta podrà interposar-se un recurs contenciós administratiu en el termini de dos mesos, a comptar des de la seua notificació, davant de la Sala del Contenciós Administratiu del Tribunal Superior de Justícia de la Comunitat Valenciana, de conformitat amb el que disposen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
Tot això sense perjuí de la interposició del recurs potestatiu de reposició davant de l'autoritat que dicta l'acte en el termini d'un mes des de l'endemà de la seua notificació, d'acord amb el que disposen els articles 114 i 115 de la llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 23 de juny de 2011.- El conseller d'Educació, Formació i Ocupació, p. d. (RC 22.06.10, DOCV núm. 6301) la directora general de Règim Econòmic: M. José Vargas Molina.»  
  
València, 28 de juny de 2011.- El conseller d'Educació, Formació i Ocupació, p. d. (R.C. 22.06.10, DOCV núm. 6301) el subsecretari: Jesús Marí Farinós.